Vi maler pårofillofter i sommerhuset. Først ned i fugen - derefter brædderne. Findes der et fif så man evt. kan nøjes med een arbejdsgang?   
Grethe G.


Maling af profillofter
Kære Grethe G.  
Det er en god ide at male profilbrædderne om vinteren hvor luftfugtigheden er lav - så har brædderne trukket sig sammen og hvert bræt er smallest - på den måde får man malet hele den synlige del af brædderne - også den del der dækkes når luftfugtigheden er høj og det enkelte bræt bredest.  
Rengør grundigt med grundrens  hvis loftet er ubehandlet så husk at forsegle knasterne med knastelak - ellers kan harpiksen trænge ud gennem malingen.  
Giv først hæftegrunder og hvis der har været røget meget i rummet så der kan være nikotin skal du give loftet en gang spærregrunder, herefter grundes og slibes, slibestøvet tørres af med en opvredet klud og så males igen.  
Her kan du læse mere om  [maling af vægge og lofter](/saadan-maler-du-vaegge-og-lofter-18773).

